****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

. . . A ch to   naše „c h o d e n i e do kostola“

Jedna z najťažších rodičovských výčitiek, ktorú som kdesi začul bola: „...no, prečo ma neprídeš navštíviť, nevieš si nájsť čas, aby si sa so mnou porozprával a keď aj prídeš, tak len akoby nasilu a mysľou si inde, ... ale počkaj, počkaj, ...raz možno by si rád aj prišiel a už nebudeš môcť.“ Ťažká výčitka. Možno posledný spôsob ako pripomenúť zanedbávanie lásky, áno aj tej povinnej, ale ktorá by nemala byť len povinnosťou. Koľko krát sa aj nám, ktorí sa označujeme za veriacich, stalo, že sme návštevu chrámu v nedeľu chápali takmer len ako splnenie si akejsi nevyhnutnej a nudnej povinnosti.

Prečo vlastne „chodíme do kostola“? - aby babka nedudrala, - aby mi žena nevyčítala, že pôjde sama, - aby som mohol ísť na birmovku, tak mi pán farár musí podpísať zošitok s účasťou, - aby ma na dedine neohovárali, - aby som si konečne mala kde obliecť nové šaty aj s lodičkami, ktoré k nim ladia, - pretože sa aspoň stretnem s kamarátmi ...A ako často sme, žiaľ, dávali znamienko rovnosti medzi vierou v Boha a tzv. chodením do kostola? Na niektorých dedinách, zvlášť pre chlapov išlo niekedy už ani tak o „chodenie do kostola“ ale, väčšinou v lete, skôr o „chodenie ku kostolu“. V týchto týždňoch na Slovensku ustalo „chodenie do kostola“. Čo to znamená? Že by sa preto mala považovať za stratenú naša viera? Vôbec nie – práve naopak. Je na nás, aby sme si urobili skutočný test našej viery, aby sme sa nad ňou zamysleli, aby sme si ju obnovili a posilnili. Nie som jediný, kto sa nad našim „chodením do kostola“ zamýšľa.

Ktosi mi dnešnú situáciu úprimne komentoval takto: „Z neustáleho sledovania správ som už vystresovaný, z vysedávania pred počítačom ma už bolia oči a tento dlhší nútený pobyt s rodinou, mi už začína byť tiež tak trochu na nervy. Nikto ma už ani nenaháňa do kostola, nikto ma už ani nekontroluje. Ale nielenže nemusím ísť. Už ani nemôžem. Dnes kvôli zdravotnému zákazu, zajtra možno preto, že budem v karanténe, pozajtra možno preto, že budem chorý, popozajtra možno preto že ... ale no... nestrašte! Aj vy biskupi mi cez internet odkazujete, že vraj takto mám teraz viac času na modlitbu. Možno mám viac času, ale úprimne povedané, neviem či mám aj viac chuti. Aj keď sa snažím, akosi mi to nejde, akosi si neviem vytvoriť atmosféru a sústrediť sa. Hovorí sa ale, že všetko zlé je na niečo dobré. *...dokončenie na 2. str.*

ˇppp

|  |
| --- |
| V tomto núdzovom režime si stále viac uvedomujem, aké je dôležité spoločenstvo, aká múdra je skúsenosť cirkvi zo spoločnou modlitbou, aká krásne je prežívať spoločné slávenie liturgie, ako dobre sa modlí na posvätnom mieste, v tichu, či šere toho chrámu, ktorý stavali moji predkovia, ktorý aj ja udržiavam a skrášľujem. Pane Bože daj, aby som sa k tomu všetkému mohol čo najskôr vrátiť. Už teraz budem robiť všetko, čo je v mojich silách, aby som plnšie prežíval moju vieru, ale sľubujem ti, že po tomto pôste od „chodenia do kostola“ bude pre mňa „chodenie do kostola“ nielen povinnosťou, ale niečím, na čo sa budem tešiť a využívať v čo najhojnejšej miere. Len keby som už čím skôr mohol...“  Spolu s pisateľom sa aj ja už teraz teším, že sa čoskoro stretneme v našich chrámoch... Už aby to bolo... čo najskôr ... bezpečne ...všetci - a som si istý, že po tejto terajšej skúsenosti to už nebude len o „chodení do kostola“..  *vladyka Cyril Vasiľ, košický eparcha*  ZASVÄTENIE SVETA BOŽIEMU MILOSRDENSTVU  Bože, milosrdný Otče, ktorý si zjavil svoju lásku  vo svojom Synovi Ježišovi Kristovi  a vylial si ju na nás v Duchu Svätom Tešiteľovi,  zverujeme Ti dnes osud sveta i každého človeka.  Skloň sa k nám hriešnym, vylieč našu slabosť, premôž každé zlo,  dovoľ, aby všetci obyvatelia zeme zakúsili Tvoje milosrdenstvo,  aby v Tebe, trojjediný Bože, vždy nachádzali prameň nádeje.  Večný Otče, pre bolestné umučenie  a zmŕtvychvstanie Tvojho Syna,   maj milosrdenstvo s nami  i s celým svetom! Amen.  *„Nič nie je také mocné ako jemnosť,*  *nič nie je také jemné ako skutočná sila.“*  *Sv. František Saleský*  *Bože prosíme Ťa o silu a Tvoje požehnanie pre všetkých zomierajúcich, chorých a tých, čo sa o nich s láskou a nasadením všetkých síl*  *aj vlastného života každý deň obetavo starajú!!! Amen* |
| *V uplynulom pôstnom týždni po odvolaní sv. omší boli súkromne odslúžené v kokošovskej farnosti tieto úmysly*     |  |  |  | | --- | --- | --- | |  | p. kaplán Štefan | p. farár Ľubik | | *Pondelok 23. marca* | *Vlastný úmysel* | ZBP Monika s rod. *Ž č.30* | | *Utorok 24. marca* | ZBP r. Bednarčákovej  *K č.250* | + Marián a ost. členovia seniorov Guľvas | | *Streda 25. marca* | ZBP Daniel *Ž č.18* | Poďakovanie  za 50 r. kaplán Štefan *DV* | | *Štvrtok 26. marca* | + Michal + Margita  a ost. r. Oravcovej *K č.24* | + Ján + Anna + Katarína  + Štefan + Anna *DV č.140* | | *Piatok 27. marca* | + r. Križovej + r. Benkovej  + r. Uhrinovej *Abr. č.26* | +Marián + Jozef ost r. Pošivákovej a Švorcovej *DV č.155* | | *Sobota 28. marca* | ZBP Lukáš a rodičia *Abr. č.86* | +Anton + Peter *DV č.121* | | *Nedeľa 29. marca* | ZBP rod. Zálehovej *K č.225* | ZBP Mária *DV č.142* |  1. **Priame prenosy sv. omší** môžu veriaci sledovať cez vysielanie **TV LUX**: **PONDELOK – PIATOK - 7:00 h, 12:00 h, 18.30 h SOBOTA – 7:00 h, 18:30 h NEDELA – 10.00 h a 18.30 h.** Svätú omšu je možné sledovať: formou [TV vysielania](https://www.tvlux.sk/naladte-nas), na stránke [www.tvlux.sk](https://www.tvlux.sk/), na [Facebooku TV LUX](https://www.facebook.com/televizialux/" \t "_blank) alebo na [youtubovom kanáli](https://www.youtube.com/user/LUXTELEVIZIA" \t "_blank) TV LUX.  **Rádio LUMEN** ponúka každodenné vysielanie sv. omše ráno o 08.30 h a večer o 18.00 h. 2. **Adorácia**. Povzbudzujem našich kostolníkov v jednotlivých filiálkach, aby sa podľa Vášho záujme snažili kostol otvoriť k tichej modlitbe. To znamená žiadne spoločné ani hlasné modlitby, iba tichá osobná adorácia...nepodávame ruky a nie sme (nesedíme) tesne vedľa seba ! ! ! V Kokošovciach je kostol otvorený od 30. marca od 15 – 18 hod. Požehnanie so Sviatosťou Oltárnou bude vždy o 16 h., 17 h. a nakoniec o 18 h. Kto by chcel a potreboval sv. prijímanie *(po osobnej dohode s kňazom)* alebo sv. spoveď nech sa páči v tomto čase v sakrestii farského kostola, alebo podľa osobnej či telefonickej dohody s kňazom aj v inom čase. Boh je vždy reálny, čaká ťa, aj v tomto čase!!! Farský kostol je dezinfikovaný. 3. **Veľkonočná sv**. **spoveď** a rovnako tak spoveď chorých je v tomto čase zrušená....Viac info na stránkach našej arcidiecézy, alebo tkkbs. Hlavne si všimnite fenomén dokonalej ľútosti z lásky k Bohu, nie zo strachu pred vírusom, či chorobou. V nebezpečenstve smrti nás určite volajte ku chorému. Radšej skôr a za vidna ako keď už „duša na jazyku“. Vďaka za pomoc. 4. **Pôst**...aj keď sa klasický 40 denný pôst skončí na Kvetnú nedeľu verejné sv. omše sa neslúžia až do odvolania...toto je pre mnohých nedobrovoľný pôst. Otcovia biskupi, ale aj situácia samotná nás však pozývajú k dobrovoľnému pôstu predovšetkým na úmysel skončenia pandémie, za všetkých chorých, zomierajúcich a tých, čo sa o nich starajú...Dobrovoľný prísny pôst: 1 x dosýta a 2 x menej a bez mäsa, alebo chlieb a viac vody. Aspoň v stredu a piatok ! 5. **Dajte si prosím vedieť**....za koho už boli odslúžené sv. omše v marci a kým a rozšírte ako viete farský list v elektronickej či Vami vytlačenej podobe čím viacerým. Pán Boh zaplať!   *Spojení v modlitbe aj pôste s Vami všetkými našimi farníkmi Vás žehnajú + + + a pokoj v srdci, odvahu aj trpezlivosť vyprosujú kaplán Štefan a farár Ľubik*  *Z mimoriadneho U r b i  e t O r b i , Vatikán, 27.3.2020*  „Čo sa tak bojíte?! Ešte stále nemáte vieru?“ Počiatkom viery je uvedomiť si, že potrebujeme spásu, záchranu. Nevystačíme si sami, sami sa topíme: potrebujeme Pána ako dávni námorníci potrebovali hviezdy. Pozvime Ježiša do lodiek nášho života. Zverme mu naše strachy, aby ich on premohol. Tak ako učeníci, aj my zakúsime, že s ním na palube sa nejde ku dnu. Pretože toto je Božia sila: obrátiť na dobro všetko, čo sa nám prihodí, aj keď sú to zlé veci. On utišuje naše búrky, pretože s Bohom život nikdy nezomiera.  Objať jeho kríž znamená nájsť odvahu objať všetky protivenstvá terajšej doby, zanechať na chvíľu náš zhon po všemohúcnosti a vlastníctve, aby sme dali priestor tvorivosti, ktorú je schopný vzbudiť iba Duch Svätý. Znamená to nájsť odvahu otvárať priestory, kde sa všetci budú môcť cítiť ako povolaní a umožniť nové formy pohostinnosti, bratstva a solidarity. V jeho kríži sme boli spasení, aby sme prijali nádej a umožnili, aby ona posilňovala a udržiavala všetky možné spôsoby a cesty, ktoré nám môžu napomôcť chrániť sa a chrániť druhých. Objímme Pána, aby sme objali nádej: toto je sila viery, ktorá oslobodzuje od strachu a vlieva nádej.  „Čo sa tak bojíte?! Ešte stále nemáte vieru?“ Drahí bratia a sestry, z tohto miesta, ktoré nám pripomína skalopevnú vieru Petra, v dnešný večer by som vás všetkých chcel zveriť Pánovi na príhovor jeho Matky, spásy svojho ľudu, morskej hviezdy v tejto búrke. Z tejto kolonády, ktorá objíma Rím a celý svet nech zostúpi na vás ako objatie útechy Božie požehnanie. Pane, požehnaj svet, daj zdravie telám a posilu srdciam. Žiadaš nás, aby sme sa nebáli. Ale naša viera je slabá a my sme bojazliví. Avšak ty, Pane, nenechaj nás napospas búrke. Zopakuj aj nám: „Vy sa nebojte!“ *(Mt 28, 5).* A my, spolu s Petrom „na teba zložíme všetky naše starosti, lebo ty sa o nás staráš“ *(porov. 1 Pt 5, 7).*  *pápež František*  Milan Rúfus: Modlitba za SlovenskO  *Viem jedno hniezdo. Rád ho mám. V ňom ako v Božej sieti je mnoho otcov, mnoho mám a mnoho, mnoho detí. To hniezdo uvil Stvoriteľ. A sám aj určil komu, koho tam pozve prebývať do človečieho domu, kto si bude smieť odomknúť i zamknúť jeho bránu, kto pluhom krájať ako chlieb zem, Bohom darovanú. Viem jedno hniezdo, rád ho mám. Hreje ma dňom i nocou, vystlané mäkkou vravou mám a mozoľami otcov. Môj dobrý Bože, zhliadni naň. Stráž nám ho neustále. Ach, aspoň Ty ho, Veľký, chráň, keď si ho stvoril malé.* |